Az 1986-ban nagy sikerrel bemutatott Macskafogó már tucatnyi VHS- és DVD-kiadást megélt, de azok minősége meg sem közelíti azt, amire a mára már elkopott egy darab karcos film negatív egykoron képes volt. Ráadásul a már több mint 31 éves film állapota idővel tovább romolhat, ha nem teszünk valamit közösen!

Ezért két évvel ezelőtt a film alkotói – köztük Ternovszky Béla, a rajzfilm rendezője – és egy lelkes rajongókból álló csapat úgy döntött, hogy önerőből elkezdi a rajzfilm restaurálását, interjúk készítését a stábtagokkal, valamint gondoskodik a film utóéletéről, remélve, hogy idővel más rajongók is támogatják majd erőfeszítéseiket. Ez a pillanat most jött el, erről szól ez a gyűjtés.

A gyűjtés célja tehát a film restaurálása, az alkotók méltó bemutatása és támogatása, valamint a rajzfilm utóéletének gondozása.

A gyűjtést itt lehet támogatni.